Bunga

―Bungan iskulause | ”

**Bunga** on nuori mesimäyrä, joka esiintyy Leijonakaartissa. Hän on Kionin paras ystävä ja entinen Leijonakaartin urhein jäsen.

## Esiintymiset

### Elokuvat

#### Leijonakaarti karjuu jälleen

—Bunga ja Kion | ”

Bunga ja hänen paras ystävänsä Kion pelaavat Baobab pallolla Jylhäkalliolla, missä Simba opettaa Kiaralle Jylhämaan hallitsemisesta. Peli häiritsee kaksikkoa, joten ystävykset lähtevät muualle pelaamaan.
Hetken kuluttua Bunga ja Kion menettävät pallonsa Varjonmaahan. Bunga menee hakemaan sitä, mutta sitten hyeenat Cheezi ja Chungu hyökkäävät hänen kimppuunsa. Ennen kuin he ehtivät satuttaa häntä, Kion karjaisee niin lujaa, että hyeenat pudottavat Bungan ja hän kiipeää turvaan.
Rafiki ja Simba kuulevat Kionin karjaisun, ja tajuavat, että on tullut hänen aikansa johtaa Leijonakaartia. Kun Bunga ja Kion palaavat Jylhäkalliolle, Rafiki vie heidät Leijonakaartin luolaan ja selittää Leijonakaartin tarinan. Simba käskee Kionin koota uuden Leijonakaartin.
Kion pyytää Bungaa liittymään kaartiin. Bunga suostuu riemuissaan. Pahaksi onneksi korppikotka nimeltä Mzingo on vakoillut heitä ja nyt se rientää Janjan luo kertomaan uudesta kaartista. Janja päättää hyökätä klaaninsa kanssa Jylhämaahan samana iltana.
Sillä välin Kion on pyytänyt mukaan kaartiin myös Fulin, Beshten ja Onon. Bunga käskee Kionin näyttää heille Vanhinten karjunnan, mutta Kionin onnistuu vain vinkaista. Sitten Simba saapuu ja kertoo Kionille, että kaarti muodostetaan vain leijonista ja syyttää poikaansa siitä, ettei tämä ota rooliaan vakavasti johtajana.
Pian tämän jälkeen Bunga varoittaa Kionia, että hyeenat ovat hyökkäämässä gasellien kimppuun. Nopeasti Kion kokoaa kaartin ja antaa jokaiselle tassullaan erityisen merkin olkapäähän.
Yhdessä ystävykset ajavat hyeenat takaisin Ulkomaahan ja lopuksi Kion vielä käyttää Vanhinten karjuntaa, joka saa jopa Janjan värähtämään peloissaan. Simba näkee tämän ja onnittelee poikaansa voitosta, hyväksyen uuden kaartin.
### TV-sarjat

#### Leijonakaarti

##### "Ei ole hyeenaa täpliin katsominen"

Jakson alussa Janja, Cheezi ja Chungu jahtaavat keihäsantilooppeja, mutta Leijonakaarti tulee paikalle ja ajaa hyeenat pois. Kion lähtee heidän peräänsä ja käskee muiden koota lauma. Kion ajaa hyeenat Varjonmaahan, mutta hänen seistessään tukin päällä, se katkeaa hänen painonsa alla ja hän putoaa alla virtaavan jokeen.
Muu Leijonakaarti yrittää pelastaa hänet, ja Bunga rohkeasti hyppää ystävänsä perään, mutta virta on liian vahva, ja Beshte hyppää tuomaan hänet rannalle. Sillä välin Kion onnistuu kiipeämään vastakkaiselle rannalle, Varjonmaan puolelle.
Kion ehdottaa, että he tapaisivat Lättäkielekkeellä, sillä hän ei mitenkään pääse joen yli. Bunga väittää tietävänsä, missä se on, ja muu Leijonakaarti lähtee seuraamaan häntä.
Bunga johtaa kaartin tiheään viidakkoon. Pian ystävykset kuitenkin tajuavat, että he ovat eksyksissä. Beshte ehdottaa, että he kysyisivät neuvoa sarvikuono Mbeyalta.
Sillä välin kun Beshte puhuu Mbeyan kanssa, muut odottavat vesilammikon reunalla. Ajan kuluessa he kyllästyvät odottamaan, ja käskevät Beshten lopettaa keskustelu ja tulla takaisin. Pian Beshte kuitenkin tajuaa, että hän oli unohtanut kysyä neuvoja Lättäkielekkeelle, ja kiirehtii takaisin kysymään.
Beshten johtamana ystävykset jatkavat etsintää. Pian Ono huomaa yläilmoista litteän kiven. Fuli juoksee edelle, eivätkä muut pysy perässä. Lopulta he kaikki saapuvat kivelle, ja muut huomauttavat, ettei Kion olisi ikinä jättänyt heitä taakseen, ja Fuli pyytää anteeksi.
Lättäkielekkeellä he kuulevat Kionin käyttävän Vanhinten karjuntaa. He välittömästi juoksevat Kionin tueksi, valmiina taistelemaan nuorta Jasiri-hyeenaa vastaan. Kion kuitenkin kertoo, että Jasiri on ystävä. Yhdessä Leijonakaarti ja Jasiri kävelevät Jylhämaan rajalle, missä Kion ja Jasiri hyvästelevät toisensa.

## Ulkonäkö

Bunga on lyhyt ja tanakka. Hänen turkkinsa on kirkkaansininen, mutta tummentuu rinnan kohdalla. Valkoista turkkia on käsivarsien takapuolella, selässä paksuna raitana ja päälaella hiustupsuna.

Bungan silmät ovat tummansiniset, melkein mustat. Hänellä on myös paksut, mustat kulmakarvat. Korvien sisäpuolet ovat vaaleanpunaiset, ja nenä on tummanruskea. Bungan naamassa on muutama tummempi juova molemmilla puolilla. Mesimäyrän huomiota herättävin piirre on luultavasti epätavallisen suuret hampaat. Niin kuin muullakin Leijonakaartilla, Bungalla on leijonanpään muotoinen merkki vasemmassa olkapäässään.

Vanhempana Bunga on pidempi ja valkoinen turkkikin on pidempää.

## Luonteenpiirteet

—Bunga Kiaran, Kionin ja Timonin kanssa | ”

Bunga on iloinen, energinen, eikä malta lähes koskaan pysyä paikoillaan. Hän pitää erilaisista leikeistä ja peleistä, ja on aina valmis seikkailuun. Bunga joutuu usein vaikeuksiin, sillä hän tekee ennen kuin ajattelee.

Bunga on sääntöjä seuraavan Kionin vastakohta, ja voikin usein olla tottelematon, kuten silloin, kun hän lähti Varjonmaahan hakemaan baobab palloa. Hän ei kunnioita auktoriteettia, ja kutsuu Simbaa pelkuriksi, kun tämä on kieltänyt Kionia menemästä Varjonmaahan. Hän ei yleensä kuuntele varoituksia, vaan säntää suin päin tilanteeseen, ja usein hänen ystävänsä joutuvatkin pelastamaan hänet.

Bunga on kuitenkin myös erittäin rohkea, ja arvostettu Leijonakaartin jäsen. Hän pystyy hyppäämään Jylhäkallion korkeimmasta kohdasta alas, eikä pelkää käydä taisteluun hyeenoja tai muita vihollisia vastaan.

## Kuvia

Bunga vauvanaBunga laulaa Zuka Zaman.Bunga muun Leijonakaartin kanssa.Bunga Kionin selässä.Bunga pitelee baobabin kukkaa.Bunga syö Utamua setiensä kanssa.Bunga ja Simba laulavat Hakuna Matataa.Vanhempi Bunga Leijonakaartin kanssaBunga ja Binga
## Ääninäyttelijät

* **Leijonakaarti karjuu jälleen** - (elokuva) - (2015) - Joshua Rush (englanninkielinen), Juhana Vaittinen (suomenkielinen)
* **Leijonakaarti** - (TV-sarja) - (2016-2019) - Joshua Rush (englanninkielinen), Juhana Vaittinen (suomenkielinen)

## Trivia

* Bungalla on tapana sanoa "Uskobungamatonta", kun hän on hämmästynyt.
* Bungan peloton ja kuumapäinen puoli perustuu todellisuuteen, sillä oikeat mesimäyrät ovat aggressiivisia ja pelottomia.
* Bungan iskulause "Zuka zama!" on swahilia ja tarkoittaa "Putkahda esiin, sukella sisään!"
* Nimi "Bunga" on Pumban antama, joka katsottuaan hänen kiipeämistään rohkeasti puuhun hakemaan Utamu-toukkia, kutsui häntä Bungaksi.
* Bunga on ihastunut Dhahabuun, kultaiseen seepraan toisella kaudella. Hänellä ei kuitenkaan luultavasti ole enää tunteita tälle, sillä hän on myöhemmin suhteessa toisen mesimäyrän kanssa.
* Bunga on romanttisessa suhteessa Bingan kanssa kolmannella kaudella.

## Perhe ja suku

**Adoptiosedät:**

Timon
Pumba
**Ottoveli:**

Simba
**Ottoisoäiti:**

Timonin äiti
**Ottoisosetä:**

Max-setä
**Ottoveljenpoika:**

Kion
**Ottoveljentytär:**

Kiara
## Lainaukset

―Bunga Varjonmaasta | ”

―Bunga Kionille | ”